Vlado Ladislav Deutsch
Vladimir Ladislav Deutsch (Legrad, 3. 7. 1929 - Zagreb, 15. 7. 1999), biskup Evangeličke Crkve u Hrvatskoj.

Biografija 
Biskup Vladimir Ladislav Deutsch je rođen 3. 7. 1929 godine u Legradu, blizu Koprivnice, u porodici njemačkog podrijetla. Nakon gimnazije u Murskoj Soboti studirao je agronomiju i teologiju u Ljubljani, kasnije teologiju  u njemačkome gradu Gottingenu,, a diplomirao je i magistrirao na Teološkom fakultetu u Beču. Doktorirao je na Teološkom fakultetu u slovačkome gradu Bratislavi s temom o hrvatskom reformatoru i znanstveniku Matiji Vlačiću Iliriku. Nakon prve svećeničke službe u SR Sloveniji u Bodoncima,  biskup Deutsch je postao 1960 župnik u zagrebačkoj Evangeličkoj crkvi. Izabran je za seniora Evangeličke crkve u SR Hrvatskoj, SR Bosni i Hercegovini i SAP Vojvodini, a potom i biskupom Evangeličke crkve u Hrvatskoj. Jedan je od utemeljitelja "Teološkog fakulteta Matija Vlačić Ilirik" u Zagrebu, na kojem je radio kao dugogodišnji dekan i profesor dogmatike i crkvene povijesti. Pokretač je evangeličkoga mjesečnika "Pax". Bio je član mnogih teoloških i filozofskih udruga, u kojima se zauzimao za ekumenizam i razumijevanje među kršćanskim crkvama i zajednicama, te za dijalog s drugim vjerskim zajednicama. Kao član mnogih svjetskih crkvenih i vjerskih tijela zbog svojeg je djelovanja imao ugled znanstvenika i crkvenog dostojanstvenika. Bio je priznati humanitarni djelatnik, te je posredovao u humanitarnim donacijama za Hrvatsku, a posebice za bolnice. Biskup Deutsch je za života bio gost predavač na mnogim fakultetima, primjerice Sorbonni, Upsalli, Mannheimu, Ljubljani i dr. Biskup Vlado Ladislav Deutsch je preminuo u Zagrebu 15. 7. 1999 godine u Zagrebu.

Reference 

Biografije, Koprivnica
Nijemci u Hrvatskoj
Nijemci u Jugoslaviji
Hrvatski evangelički biskupi
Jugoslavenski biskupi
Authority control